15/02/2016 | Administración LocalMunicipal
Noia
Administración Financeira. Intervención
Aprobación definitiva do regulamento do servizo de abastecemento de auga potable do Concello de Noia

Faise público, de acordo ó establecido nos artigos 70.2. da Lei 7/1985, do 2 de abril, reguladora das bases de réximen local, e 196.1. do Real Decreto 2568/1986, do 28 de novembro, polo que se aproba o Regulamento de organización, funcionamento e réximen xurídico das entidades locais, que o Regulamento do servizo de abastecemento de auga potable, aprobada inicialmente polo Pleno en sesión realizada o 3 de decembro de 2015, quedou aprobada definitivamente ó non terse presentado ningunha reclamación ou suxestión durante o período de exposición ó público do expediente. Asemade, publícase o texto íntegro deste regulamento, que non entrará en vigor ata que transcorra o prazo ó que se refire o artigo 70.2 da Lei 7/85. Contra este acordó, que pon fin á vía administrativa, podrase interponer recurso contencioso-administrativo, no prazo de dous meses, contados dende ó día de publicación do pesente anuncio no Boletín Oficial da Provincia da Coruña, ante o Tribunal Superior de Xustiza de Galicia, sen perxuízo de que se poida interponer calquera outro que se estime pertinente.1. O presente Regulamento ten por obxecto establecer as normas que regulen a prestación do Servizo de Auga Potable no Municipio de Noia, as relacións entre o servizo e as/os usuarias/os, determinando as súas respectivas situacións, dereitos, deberes e obrigas básicas, así como o réxime de infraccións e sancións.2. O titular do servizo municipal de subministración de auga potable no término municipal de Noia é o Concello de Noia e préstase en réximen de xestión directa sen órgano especial de administración.1. Para os efectos de maior claridade na aplicación do presente regulamento debe entendese por: a) Abonada/o: usuaria/o que teña concedido o servizo de abastecemento de auga potable. O abonado debe ser o propietario ou titular dun dereito real de gozo limitativo do dominio, ou o titular do dereito de uso do terreo, local ou industria. O responsable subsidiario do subscritor será o propietario da vivenda, terreo, local ou industria no que se presten os servizos regulados no presente Regulamento. Nos casos en que se soliciten os servizos para execución de obras, o abonado deberá ser o titular da licenza de obras municipal. Nos casos en que o solicitante dos servizos sexa unha Comunidade de Propietarios, só poderá contratar os mesmos o seu representante legal, debidamente acreditado. b) Rede de distribución: conxunto de canalizacións cos seus elementos de manobra, control e accesorios, instalados en chán de carácter público ou privado, deseñadas para a distribución da auga de consumo humano desde a ETAP ou desde os depósitos ata as acometidas. c) Acometida: tubería e elementos accesorios que enlaza a rede de distribución coa instalación interior do inmoble. Consta dos seguintes elementos: · Dispositivo de toma: Atópase colocado sobre a canalización da rede de distribución e abre o paso da acometida. · Ramal: é o treito de canalización que une o dispositivo de toma coa chave de rexistro. · Chave de rexistro: estará situada ao final do ramal de acometida na vía pública e xunto ao inmoble ou coincidente coa chave de corte integrada no armario de contadores nos casos en que este esté no límite da parcela. Constitúe o elemento diferenciador entre o Concello e o abonado, no que respecta á conservación e delimitación de responsabilidades. d) Instalación interior: o conxunto de canalizacións e os seus elementos de control, manobra e seguridade, posteriores á chave de rexisto. Consta de: · Instalación interior xeral: A comprendida entre a chave de rexistro da acometida e a chave de saída do contador ou batería de contadores. O seu mantemento correrá a cargo dos abonados. Calquera modificación da instalación interior xeral debe ser comunicada con anterioridade ó Concello de Noia, sendo calquera fuga a cargo do abonado, e sendo o Concello quen avaliará a cantidade de auga gastada dado que non existe medida de contador, de acordo coas características técnicas da condución. · Instalación interior particular: A parte de instalación interior comprendida entre a chave de saída do contador e os puntos previstos para servizo do abastecemento dentro do inmoble, correndo a cargo do abonado a súa substitución, reforma e conservación. Calquera tipo de fuga neste treito será medido polo contador e facturada ao abonado de acordo coas tarifas correspondentes. Sen prexuízo daquelas outras que en relación con situacións específicas poidan derivarse con carácter xeral o Concello de Noia, como titular do servizo e xestor do mesmo, terá as seguintes obrigas: a) Distribuír e situar nos puntos de toma dos abonados a auga potable, conforme ás condicións que fixa este Regulamento, ao disposto na Lei de Bases de Réxime Local e denais normativa de aplicación. b) Á concesión de subministracións de auga e á ampriación da subministración correspondente, a todas aquelas persoas ou entidades que o soliciten para o seu uso en edificios e/ou locais, sempre que estes reúnan as condicións técnicas e económicas esixidas por este Regulamento e demais disposicións aplicables. c) Subministrar auga aos usuarios, garantindo a súa potabilidade conforme ás disposicións sanitarias vixentes, ata a saída da chave de rexistro (considerando este punto, con carácter xeral, como inicio da instalación interior do subscritor). d) Manter e conservar ao seu cargo as redes e instalacións necesarias para o abastecemento, así como as acometidas que lle corresponda. e) Manter a regularidade na subministración de auga. En calquera caso, non lle serán imputables as interrupcións do servizo nos supostos indicados neste Regulamento. f) Informar aos abonadas/os, sempre que sexa posible e polos medios axeitados de difusión, das interrupcións ou alteracións que se produzan na subministración como resultado das súas actuacións ou de terceiros, salvo casos de forza maior. Exclúense as interrupcións forzadas por causas fortuítas e imprevistas, como roturas accidentais por actuacións externas ou por fallos da rede. Con independencia daquelas situacións que sexan obxecto dunha regulación especial neste Regulamento, das que poidan derivarse obrigas específicas para un abonado, estes terán, con carácter xeral, as obrigas seguintes: a) Satisfacer puntualmente o importe da taxa polo abastecemento da taxa pola subministración de auga potable. b) O interesado que desexe adquirir a condición de abonado deberá obrigatoriamente realizar a solicitude de alta no Servizo. Todo abonado ou responsable subsidiario virá obrigado a aboar puntualmente os recibos que o Concello lle formule conforme aos prezos e tarifas aprobados, así como os que se deriven da prestación dos servizos complementarios a que fai referencia o presente regulamento. A obrigatoriedade do pagamento dos consumos de auga considerarase extensiva aos casos en que os mesmos se orixinaran por fuga, avaría, ou defecto de construción ou conservación das instalacións interiores, ou por calquera outra causa non imputable ó Concello. c) Respectar as instalacións que integran a infraestructura dos servizos, redes de distribución de auga potable e acometidas correspondentes, como bens de servizo público, prohibíndose a manipulación ou alteración de calquera elemento das mesmas por persoal non autorizado. d) Proporcionar ó Concello os datos interesados por este, ós efectos da autorización do subministro e as variacións que poidan presentarse. e) Conservar e manter en perfecto estado as súas instalacións de forma que non se produzan perturbacións nas redes públicas de abastecemento, e utilizar de forma correcta as instalacións do servizo adoptando as medidas necesarias para conservar as mesmas na forma adecuada, mantendo intactos os precintos que garanten a non manipulación do contador, absténdose de intervir sobre as instalacións de acometida, e garantindo as condicións idóneas para a toma de lecturas de consumo. f) Os aboados ou responsables subsidiarios deberán comunicar ó Concello calquera avaría ou perturbación (fugas, perdas de presión, etc.) que, ao seu xuízo, se produzan na rede de distribución pública ou nas instalacións privadas. Igualmente, deberán comunicar ó Concello as manipulacións nas redes ou os usos indebidos de auga que poidan ser causa grave de contaminación ou perigo de accidente para persoas ou bens. g) Cumprir as limitacións e prioridades que o Concello estableza no uso e consumo de auga. h) Facilitar o libre acceso ás instalacións ou recintos aos empregados do Concello ou persoa autorizada para o desenvolvemento dos traballos relacionados coa realización de lecturas, inspeccións, obras, reparacións, e/ou comprobacións. i) Os aboados ou responsables subsidiarios non poderán, baixo ningún concepto, ceder gratuíta ou remuneradamente auga a terceiros, xa sexa de carácter permanente ou temporal, sendo responsables de toda defraudación que se produza na súa subministración, ben por si ou por persoa que del dependa. j) Os aboados ou responsables subsidiarios están obrigados a solicitar ó Concello a autorización pertinente para calquera modificación nas súas instalacións que implique modificación no número de receptores ou cambio no uso da auga. k) Cando, o aboado ou responsable subsidiario desexe causar baixa na subministración por calquera causa, mesmo cambio de titularidade, sempre que a accesibilidade do contador o permita, estará obrigado a interesar por escrito ó Concello a devandita baixa cunha antelación mínima de 15 días hábiles, para poder efectuar a lectura do contador e precintado do mesmo, indicando a data en que debe cesar a subministración e aboando os custos de cancelación da acometida. l) Cando nun mesmo terreo, xunto á auga do Servizo Municipal, existise auga doutra procedencia, o subscritor virá obrigado a establecer instalacións interiores por onde circulen independentemente as augas. O Concello non se responsabilizará da calidade das augas nas instalacións que non cumpran estas condicións, advertíndose aos subscritores da responsabilidade en que poden incorrer, de producirse, por retroceso, a alteración das condicións de potabilidade das augas da traída pública. a) Recibir nas súas instalacións auga que reúna os requisitos de potabilidade establecidos nas disposicións vixentes (actualmente Real Decreto 140/2003, do 7 de febreiro, polo que se establecen os criterios sanitarios da calidade da auga de consumo humano). b) Dispoñer permanentemente da subministración de auga potable, conforme ás condicións que figuren na súa autorización, sen outra limitación que as establecidas no presente regulamento e as demais disposicións de aplicación. c) Ser informado de todas as cuestións derivadas da prestación e funcionamento do servizo con relación á súa subministración. d) A que se lle tome a lectura do equipo de medida que controle a subministración cunha periodicidade aproximada de seis meses. O persoal encargado de realizar a lectura periódica de contadores deberá ir convenientemente identificado ou acreditado. En todo caso as datas concretas nas que se procederá a efectuar as lecturas dos contadores acordaranse para cada período semestral por Resolución da Alcaldía ou Concelleiro delegado.1. Poderanse establecer limitacións na prestación do Servizo de subministración de auga cando se faga aconsellable segundo a normativa aplicable.2. A falta de subministración non dará lugar a indemnización nos supostos de avaría, rotura da rede ou falta de dispoñibilidade de auga.3. Os cortes de auga por tarefas ineludibles de conservación e mantemento do servizo non darán lugar a indemnización, aínda que o Concello quedará obrigado a dar publicidade a estas medidas a través dos medios de maior difusión. Os abonados que pola natureza do uso que lle den á auga non poidan prescindir eventualmente do consumo, durante o período de interrupción forzosa da subministración deberán adoptar as medidas necesarias en previsión da devandita continxencia.4. En previsión de rotura dunha canalización, todo terreo ou local disporá de desaugadoiros abondos que permitan a libre evacuación da auga, cun caudal igual ao máximo que se poida subministrar pola acometida contratada, sen ocasionar danos materiais ao edificio, productos almacenados nel ou calquera elemento exterior. O Concello de Noia quedará eximido de toda responsabilidade derivada do incumprimento deste precepto.1. Para os efectos de aplicación deste regulamento, considérase que un inmoble pode dispoñer do servizo de auga potable, cando existan redes de distribución de auga en servizo en terreo público lindante co inmoble, e o novo enganche non represente unha caída de presión apreciable no abastecemento.2. Nos casos de urbanizacións e polígonos, para os que se regula de forma independente a forma de actuación como se detalla no artigo nove, a condición anterior farase extensiva a todos os futuros puntos de acometida.1. Cando para a execución dunha acometida sexa necesario efectuar unha prolongación da rede xeral, correrá por conta do solicitante a totalidade dos gastos que se orixinen con motivo da devandita ampriación, e farase constar no orzamento que se confeccione ao efecto.2. As obras de ampriación executaranse con carácter xeral pola entidade subministradora e, excepcionalmente, por un contratista debidamente autorizado por ela, para o que deberá dispoñer da homologación ou clasificación correspondente.3. A dirección, vixilancia e inspección das ampriacións da rede efectuarase directamente polo Concello de Noia, que fixará, así mesmo, as condicións e especificacións técnicas que deberán ser observadas na súa execución.4. As prolongacións da rede deberán discorrer, con carácter xeral, por terreos de dominio público. Naquelas partes da rede que se sitúen excepcionalmente en terreos privados, os propietarios dos terreos afectados polo paso da canalización porán a disposición do Concello unha franxa de dous metros de ancho ao longo do percorrido da rede, sen que poidan obstaculizar, por ningún medio, o acceso do persoal ou maquinaria para reparacións e inspeccións. Nos casos en que o solicitante da prolongación da rede non fose propietario dos terreos por onde teña que discorrer a instalación, e non existise outra alternativa, aquel poderá convir co propietario a adquisición do terreo necesario ou constituír unha servidume de acueducto para o establecemento ou prolongación da rede, que deberá inscribirse no Rexistro da Propiedade.1. Entenderase por urbanizacións e polígonos aqueles conxuntos de terreos sobre os que a actuación urbanística esixa a creación, modificación ou ampriación dunha infraestrutura viaria e de servizo entre as distintas parcelas ou soares en que se divide o terreo e destas coa zona edificada da zona urbana.2. A concesión de acometida ou subministración para o polígono ou urbanización anteriormente definido ou para soares ou inmobles situados naquel, estará supeditada ao cumprimento previo das seguintes condicións: a) As redes interiores de distribución e demais instalacións necesarias para o correcto abastecemento de auga ás devanditas urbanizacións ou polígonos, responderán á normativa vixente e a esquemas aprobados polos Servizos Técnicos do Concello e deberá definirse e dimensionarse en proxecto redactado por técnico competente, e aprobado polo Concello, e por conta e a cargo do promotor ou propietario da urbanización ou polígono. b) As obras e instalacións definidas no proxecto aprobado, así como as súas modificacións, executaranse na súa totalidade por conta e cargo do promotor ou propietario da urbanización ou polígono, baixo a dirección de técnico competente. c) En ningún caso estará autorizado o promotor ou o executor da urbanización ou polígono, para realizar as acometidas de abastecemento nos posibles edificios, soares ou parcelas de que se trate, sen a previa autorización do Concello de Noia.3. O enlace das redes interiores coas conducións exteriores que forman a rede pública xestionada polo Concello de Noia, así como as modificacións ou eventuais reforzos a estas que houbesen de efectuarse nelas, como consecuencia das novas demandas impostas pola urbanización, quedarán perfectamente delimitadas no proxecto previo e executaranse a cargo do promotor ou propietario da urbanización. O dereito á subministración de auga dun soar, inmoble ou terreo pode extinguirse: a) A petición do abonado, nos casos que sexa posible. b) Polo uso indebido das instalacións, que implique perigo para a seguridade do servizo ou danos a terceiros. c) Por incumprimento das normas consideradas neste Regulamento. d) Ao ser demolido o inmoble para o que se concedeu a subministración.1. A concesión do servizo conlevará a realización da acometida por parte do Concello, e todo iso con independencia das autorizacións ou licenzas de que puidese dispoñer o solicitante.2. Toda acometida se destinará exclusivamente aos usos para os que fose solicitada e concedida. Todo cambio de uso requerirá previa autorización municipal que se tramitará de acordo ó establecido no artigo seguinte.3. O subministro de auga autorizarase para cada vivenda, piso, local, industria ou obra que constitúa unha unidade independente.1. A solicitude do servizo realizarase no Rexistro de Entrada de Documentos do Concello de Noia, por calquera dos medios previstos nas normas de procedimento administrativo, no modelo de instancia aprobado pola Alcaldía ou Concelleira/o delegado, facendo constar os datos necesarios para a correcta definición das características e condicións da subministración, así como para a aplicación das tarifas correspondentes do servizo, e deberá acompañarse necesariamente da documentación que se indica neste regulamento e aquelaoutra que se poda esixir para acreditar que reúne tódolos requisitos esixibles.2. Na solicitude farase constar como mínimo o nome ou razón social do solicitante, documento nacional de identidade ou código de identificación fiscal, enderezo do solicitante, enderezo da subministración e uso ao que se prevé destinar a auga. Cantas circunstancias se fagan constar na solicitude faranse baixo exclusiva responsabilidade do solicitante e servirán de base para regular as condicións do servizo. Cando o solicitante non sexa propietario ou titular dun dereito real de gozo limitativo de dominio ou sobre o ben inmoble de que se trate, deberá facer constar o nome, N. I. F. ou C. I. F. e enderezo do propietario ou titular do dereito real citado, achegando autorización da propiedade para contratar o servizo.3. Calquera cambio no enderezo recollido na solicitude, ós efectos de notificacións, debe ser comunicado por escrito ó Concello de Noia.4. Os servizos técnicos do Servizo Municipal de Augas verificarán, á vista dos datos que achegue o solicitante, das peculiaridades do inmoble e do estado das súas redes, o cumprimento dos requisitos técnicos necesarios para executar as acometidas e proceder ó subministro solicitado.5. O Concello de Noia resolverá a petición no prazo máximo de tres meses e notificará o correspondente acordo á/ó interesada/o. No suposto de denegación da acometida solicitada o acordo deberá ser motivado.6. No suposto de concesión do servizo, o correspondente acordo incluirá a liquidación efectuada de conformidade coa ordenanza fiscal en vigor, que deberá ser abonada polo solicitante no prazo e lugares que se indiquen na mesma. Rematado o prazo sen que procedera a efectuar o pagamento, entenderase que o peticionario desiste da acometida solicitada.1. A instalación de acometidas domiciliarias dende a rede en servizo, é competencia exclusiva do Concello de Noia, que realizará os traballos e instalacións correspondentes a cargo do peticionario.2. As acometidas serán realizadas en carga, para evitar aos usuarios cortes da subministración. Cando por razóns técnicas non sexa posible, informarase do corte a través dos medios de maior difusión, cunha estimación da súa duración.3. As acometidas contra incendios derivaranse dende a propia acometida ao edificio antes do contador, quedando precintada. Non se poderá realizar ningún uso nin derivación dende ela con excepción da súa finalidade específica. O Concello de Noia poderá denegar a solicitude de acometida ás súas redes polas causas ou circunstancias seguintes: a) Por falta de presentación de calquera dos documentos esixidos. b) Por incumprimento do estipulado neste regulamento no que se refire a requisitos previos para a conexión a redes públicas. c) Cando algunha parte das instalacións xerais deba discorrer por propiedade de terceiros, sen que se acredite a constitución da servidume de paso, inscrita no Rexistro da Propiedade ou non se adquira a franxa de terreo afectada. d) Cando a presión no punto de acometida de abastecemento sexa insuficiente para un correcto servizo, e non se instalen, a cargo do subscritor, o grupo de elevación e depósito correspondente. e) Cando a presión no punto de acometida de abastecemento sexa excesiva para un correcto servizo, e non se instalen, a cargo do subscritor, as medidas de redución de presión axeitadas. f) Cando os inmobles non estean dotados da infraestrutura necesaria para conectarse á rede de distribución. g) Por inadecuación das instalacións interiores ás prescripcións regulamentarias vixentes no momento da petición.1. Queda expresamente prohibida a utilización dunha subministración de auga para outro terreo, propiedade ou actividade distinta daquela para a que se contratou, aínda cando pertenzan ao mesmo dono. No caso de segregacións, divisións ou acumulacións, aínda que non estivesen rexistradas oficialmente, deberán comunicarse estas circunstancias ó Concello de Noia, para a modificación da autorización de acometida e subministro.2. Toda acometida se destinará exclusivamente aos usos para os que fose solicitada e concedida. Os cambios de uso deberán ser obxecto dunha nova solicitude que resolverá o Concello concedendo ou denegando de acordo ó establecido nos artigos anteriores.3. Nos casos de cambio de titularidade do terreo, local ou industria abastecidos, e cando sexa o propietario o titular da autorización, ambos os dous deberán solicitar o cambio de titularidade da autorización concedida.4. Cando o cambio de titularidade se produza polo falecemento do titular da autorización, o herdeiro ou legatario que suceda ao causante na propiedade ou uso da vivenda, nave, local ou terreno, deberase acreditar o dereito herditario coa solicitude.1. A Entidade subministradora poderá conceder acometidas ou tomas de auga con carácter provisional para obras, previa acreditación na solicitude da concesión da licenza de obras correspondente. A acometida de obra realizarase co mesmo diámetro que do cálculo da rede resulte para a acometida definitiva.2. Estas tomas concederanse sempre en precario, rexéndose polas mesmas condicións xerais establecidas, máis as que se poidan determinar particularmente para este caso.3. En ningún caso se utilizará para vivendas, locais ou industrias a auga subministrada para unha acometida de obra.4. Nestes casos será o construtor ou solicitante autorizado o responsable de aboar a auga consumida, que se lle facturará á tarifa correspondente.5. En ningún caso esta autorización terá unha duración superior á vixencia da licenza de obras. Toda solicitude de subministración de auga para calquera local destinado a unha actividade comercial, industrial ou profesional, deberá acreditar, ó formular aquela ou, en todo caso, con carácter previo ó inicio do subministro, a obtención da licenza de apertura definitiva. En tanto esta non se acredite non se procederá ó desprecintado do contador ou aparato medidor por parte do persoal autorizado para elo polo Concello. Toda solicitude de subministración de auga para calquera local destinado a vivenda ou anexo á vivenda, deberá acreditar ó formular aquela ou, en todo caso, con carácter previo ó inicio do subministro, a obtención da licenza de primeira ocupación, de ser esta necesaria de acordo á normativa específica de aplicación. Nos supostos nos que non sexa obrigatoria a súa obtención, esixarase a licenza de obras correspondente. A Concello de Noia poderá suspender a subministración aos usuarios do servizo nos casos seguintes: 1. Cando un usuario goce da subministración sen a correspondente autorización e se negue a solicitala ou non o faga no prazo que se lle indique no requirimento que ó efecto se lle formule.2. En todos os casos en que o subscritor faga uso da auga que se lle subministre en forma ou para usos distintos dos autorizados.3. Cando o usuario estableza ou permita establecer derivacións na súa instalación para subministrar auga a outros terreos, locais ou vivendas diferentes aos consignados na autorización.4. Cando se atopen derivacións nas redes de distribución con consumo de auga sen autorización algunha, é dicir, realizadas clandestinamente.5. Cando o subscritor non permita a entrada no local a que afecta a subministración contratada, en días e horas hábiles, ao persoal que, provisto da súa correspondente documentación de identidade, trate de revisar as instalacións.6. Nas subministracións nas que o uso da auga ou disposición das instalacións interiores, puidese afectar á potabilidade da auga na rede de distribución, ata que, polos seus titulares se tomen as medidas oportunas en evitación de tales situacións.7. Pola negativa do abonado a modificar o rexistro ou arqueta do contador, e mesmo a súa instalación interior, cando iso fose preciso para substituír o contador por calquera das causas que autoriza este regulamento.8. Cando o subscritor mesture auga doutra procedencia e requirido para que anule esta anomalía, non a leve a efecto.9. Cando se produza a manipulación do contador ou do precinto sen autorización do Concello de Noia.1. Detectada calquera dos supostos anteriores, que se fará constar na correspondente acta de inspección, requerirase ó usuario para que corrixa a situación no prazo que para elo se lle outorgue e outorgaraselle un prazo de audiencia para que alegue o que estime conveniente. Finalmente resolverá o Concello de Noia notifícandollo ó interesado e si transcorrido o prazo outorgado non tivera correxida a situación procederase á suspensión da subministración.2. Queda excluída deste procedimento o suposto no apartado 6. do antigo anterior, cando o risco de afectar á potabilidade da auga na rede de distribución sexa alto. Nestes supostos a suspensión será inmediata, previa notificación ó usuario por calquera medio.3. O restablecemento do servizo realizarase o mesmo día ou, no seu defecto, ao seguinte hábil en que fosen emendadas as causas que orixinaron o corte da subministración.4. Os gastos orixinados para o restablecemento do subministro serán de conta do abonado. Levarase a cabo o corte da subministración cando se produza o impago acumulado de dous ou mais recibos consecutivos ou un aillado cando supere os 300 m2 de consumo de auga, por parte dos titulares de usos comerciais e industriais previstos no art.22.2 deste Regulamento. Para levar a cabo o corte, deberase acreditar axeitadamente no expediente que se esgotou o procedemento de prema para o cobro dos recibos impagados, concluíndo esta vía sen atopar bens embargables do obrigado ao pago. O procedemento a seguir será o seguinte: O órgano competente para a incoación do expediente será o alcalde ou concelleiro en quen delegue, a proposta do Tesoureiro municipal, que deberá incorporar a declaración de crédito incobrable por insolvencia do obrigado ao pagamento. A resolución de incoación do expdiente será notificando ao interesado e outorgandolle en todo caso trámite de audiencia antes de proceder a redactar a resolución definitiva do corte do servizo. Unha vez, transcorrido o prazo de audiencia e resoltas as alegacións, de habelas, a Alcaldía ditará Resolución denifitiva na que se apercibirá claramente da medida de corte, decisión que deberá ser notificada efectivamente ao interesado. Unha vez notificada a resolución de suspensión, ésta será inmediatamente executiva mediante o correspondente precinto do contador ou medida correctora que se estime oportuna. O corte non se poderá efectuar en día festivo ou noutro que por calquera motivo non teña servicio administrativo e técnico de atención ao público a efectos da tramitación completa e restablecemento do servizo. O reestablecemento do servicio realizarase o mesmo día, ou ao seguinte día hábil en que se acredite o pago dos recibos adebedados Os gastos que se orixinen co restablecemento do servizo serán de conta do aboado. A prestación do servizo concederase única e exclusivamente para algún dos usos que se indican: 1. USOS DOMÉSTICOS: Son aqueles nos que a auga se utiliza exclusivamente para atender necesidades primarias da vida, preparación dos alimentos, acondicionamento e hixiene dos locais ós que vai destinado e hixiene persoal. Aplicarase esta modalidade exclusivamente a locais destinados a vivendas ou anexos ás vivendas, sempre que neles non se realice actividade industrial, comercial, profesional nin de servizos de calquera tipo. Quedan excluídos da consideración de usos domésticos expresamente os garaxes cando non sexan de uso particular.2. USOS COMERCIAIS E INDUSTRIAIS: Son aqueles nos que a auga constitúe un elemento directo ou indirecto dun proceso de produción ou nos que se utiliza para o acondicionamento limpeza ou hixiene nun establecemento profesional, comercial, industrial ou de servizos. Aplicarase esta modalidade a todos os locais ou establecementos nos que se desempeñe unha actividade industrial, comercial, profesional ou de servizos, sexa ou non lucrativa, así como a centros de ensino, deportivas, clubs sociais e recreativos, edificios ou locais pertencentes a calquera outra administración pública que non sexa o Concello de Noia e, en xeral, para todos aqueles non destinados a vivenda.3. USOS MUNICIPAIS: Son aqueles que corresponden aos edificios ou instalacións municipais e a aqueles centros ou servizos dependentes do Concello de Noia.4. USO PARA OBRAS: Son aquelas acometidas ou tomas de auga realizadas con carácter provisional e temporal para obras. En ningún caso se utilizarán para vivendas e locais a auga subministrada para unha acometida de obra. Ao finalizar as obras o titular da licenza municipal solicitará a cancelación ante a o Concello de Noia e unha vez clausurada a acometida o servizo rexerase polas condicións xerais establecidas neste regulamento e normativa aplicable.1. A medición dos consumos realizarase por contador, que é o único medio que dará fe da contabilización do consumo. Os contadores serán dos tipos aprobados e verificados polas Delegacións de Industria ou organismo competente.2. Os contadores colocaranse sempre no exterior da finca, nun lugar axeitado, de libre acceso, na pranta baixa, preto da chave de paso. No caso de vivendas colectivas situaranse nun local ou armario exclusivamente destinado a este fin, emprazados na pranta baixa, en zona de uso común, con doado acceso directo dende o portal da entrada.3. Os contadores serán propiedade dos abonados pero a súa instalación e colocación será realizada polo Concello de Noia, quen asumirá tamén a conservación e mantemento dos mesmos, así como, a súa vixiancia, reparación e cambio, incluída a montaxe e desmontaxe do seu emprazamento actual. O custe da reparación das avarías ou da sustitución dos mesmos, será asumido polo Concello de Noia, sempre que as avarías ou anomalías observadas sexan imputables ó uso normal do aparato.4. O usuario nunca poderá manipular o aparato de medida instalado nin o seu precinto e estará obrigado a conservalo en bo estado, así como o recinto en que se aloxa, e o acceso a este, e a utilizalo de acordo as súas prescripcións técnicas e para o uso autorizado. Serán da súa conta o custe das reparacións das avarías ou anomalías, ou ben a sustitución do mesmo, causadas por actos vandálicos, manipulacións non autorizadas, uso abusivo ou incorrecto do usuario, ou calquera tipo de actuación allea ó ente municipal. Se por razóns de urxencia se actúa sobre os devanditos elementos polo usuario ou por terceiros, o Concello de Noia deberá ser urxentemente notificado co obxecto de que tome as medidas conducentes a regularizar a situación creada.5. Como norma xeral, para os inmobles con acceso directo á vía pública, a medición de consumos efectuarase mediante: a) Contador único: cando no inmoble ou terreo só exista unha vivenda ou local, en subministracións provisionais para obras e en polígonos en proceso de execución de obras. b) Batería de contadores divisionarios: cando exista máis dunha vivenda ou local, será obrigatorio instalar un aparato de medida para cada unha delas e os necesarios para os servizos comúns. c) Contadores para elementos singulares: os elementos singulares dependentes da Comunidade de Propietarios e de uso común deberán de contar cun contador divisionario independente, sendo o seu titular a Comunidade de Propietarios.1. En caso de que un usuario estime que o volume de auga consumida na súa instalación non corresponde á rexistrada polo seu contador, ou ben que este non funciona ben por calquera outro motivo, poderá solicitar a súa revisión ó servizo municipal, por escrito, que procederá á súa verificación. No suposto de confirmarse a avaría que altere o volume de auga consumida procederase á estimación do consumido en base ó do período equivalente do ano anterior. O Concello de Noia realizará as lecturas de todos os contadores dados de alta no servizo, agás os que non fose posible por causas alleas a el, con frecuencia semestral, o cal servirá para establecer os caudais consumidos polos abonados a este. A toma de lectura será realizada en horas hábiles ou de normal relación co exterior, polo persoal autorizado expresamente, provisto da súa correspondente identificación. As indicacións que marque o contador anotaraas o lector que as realice na folla, libro ou terminal portátil de lectura. Cando por circunstancias alleas ó Concello, non fose posible a lectura do contador do abonado, o empregado estará obrigado a deixar constancia da súa visita, depositando na caixa de correo do aboado ou similar unha comunicación desta circunstancia e a posibilidade de poñerse en contacto cos operarios do servizo municipal ós efectos de informar sobre a data e hora na que se pode realizar.1. O Concello de Noia a través do persoal autorizado está autorizado para vixiar as condicións e forma en que os abonados utilizan o servizo de abastecemento.2. A negativa a facilitar a entrada en horas hábiles ás persoas autorizadas pola Entidade subministradora para efectuar as devanditas comprobacións, xustificarase mediante a presenza dun axente da autoridade ao único efecto de que sexa testemuña da negativa. Nos casos en que non sexa posible lograr a súa presenza, abondará a xustificación mediante testemuñas.3. A actuación dos inspectores acreditados reflectirase nun documento que adoptará a forma de acta na quedarán reflectidos o nome e domicilio do abonado inspeccionado, día e hora da mesma, e os feitos contrastados. Unha copia desta acta, asinada polo inspector, entregaráselle ao abonado.4. O Concello, á vista da acta redactada e das alegacións interpostas, requirirá o propietario da instalación, para que corrixa as deficiencias observadas nesta, co apercibimento de que, de non o levar a cabo no prazo que se lle indique, aplicarase o procedemento sancionador establecido, e dos demais perxuízos que se poidan derivar.1. Toda actuación, comportamento ou conduta que incumpra a normativa deste Regulamento, dará lugar á imposición de sancións aos infractores, conforme ao previsto neste Regulamento e na normativa sectorial aplicable, sen prexuízo e con independencia da esixencia de danos e prexuízos que se produzan nas instalacións ou funcionamento dos servizos, e das responsabilidades de orde penal que procedesen.2. Considerarase como leve calquera infracción de establecido en presente Regulamento que, conforme a este, non sexa cualificada como infracción grave ou moi grave.3. Consideraranse como infraccións graves as seguintes: a) A negativa, sen causa xustificada, a permitir ó persoal autorizado polo Concello de Noia, en horas hábiles ou de normal relación co exterior, o acceso ós aparatos medidores e instalacións de entrada e distribución ós efectos das revisións e inspeccións, reparar ou sustituir contadores ou ós efectos de realizar as lecturas correspondentes. b) Destinar a auga a usos distintos a aqueles para os que fose autorizada. c) A rotura inxustificada de precintos. d) A omisión do deber de conservar as instalacións, sustituilas ou reparar as avarías a cargo do usuario segundo o disposto neste regulamento e) A acumulación nun ano de tres faltas leves.4. Consideraranse como infraccións moi graves as seguintes: a) Cando un usuario goce do servizo de subministración de auga sen a autorización pertinente. b) Cando por calquera procedemento se manipule ou altere o contador ou aparato de medida, ou do precinto, agás nos supostos de urxencia que deberá ser urxentemente notificado ó Concello. c) Cando o subscritor estableza ou permita establecer derivacións na súa instalación para subministrar auga a outros terreos, locais ou vivendas diferentes aos consignados na autorización de subministración. d) Cando se atopen derivacións nas redes de distribución con consumo de auga sen autorización algunha. e) Cando o uso da auga ou disposición das instalacións interiores, puidese afectar a potabilidade da auga na rede de distribución. f) Cando o abonado mesture auga doutra procedencia. g) A acumulación de dúas faltas graves no prazo dun ano. As sancións que se podrán impoñer pola comisión das infraccións sinaladas no artigo anterior serán as seguintes: a) As infraccións leves serán sancionadas con multa de ata 750 €. b) As infraccións graves serán sancionadas con multa de ata 1.500 €. c) As infraccións moi graves serán sancionadas con multa de ata 3.000 €. As sancións serán impostas polo Alcalde ou Concelleiro no que delegue, de selo caso, de acordo ó procedimento recollido no Capítulo II do Título IX da Lei 30/1992, de réximen xurídico das administracións públicas e do procedimento administrativo común, e no Real decreto 1398/1993, do 4 de agosto, polo que se aproba o regulamento do procedimento para o exercizo da potestade sancionadora. O presente regulamento, que consta de 30 artigos e unha disposición final, entrará en vigor unha vez aprobada definitivamente e publicada no Boletín Oficial da Provincia da Coruña, unha vez transcorrido o prazo ó que se refire o artigo 70.2 da Lei 7/1985, do 2 de abril, reguladora das bases de réximen local, permanecendo en vigor ata a súa modificación ou derogación. Noia, 3 de febreiro de 2016 O Alcalde Miguel A. Paz Barreiro